በወቅቱ በእስረኛው ላይ ይህ ሁሉ በደል እንዲፈፀም የሚያስተባብረው በግምት 55 አመት ገደማ የሚሆነው የህወሃት ታጋይ ነበር። ይህ ግለሰብ ገና ወደ ግቢው ስንገባ ድምፁም ከፍ አድርጎ “አሁን ዲሞክራሲ ስለሰፈነ ነው እንጅ ደርግ ቢሆን በቀጥታ ይረሽናችሁ ነበር።”! እያለ እያስደበደበ ያስገባ ነበር። እሱም ካቴና ጠበቀብኝ ያለውን ደብድቦ ይበልጥ አጥብቆት ይሄዳል። በየ ቀኑ እየመጣ ለማምለጥ የሚሞክር ካለ በጥይት እንደሚመታ ዝቶ ይሄዳል። አንድ ቀን በቆርቆሮው ቀዳዳ ወደ ውጭ እየያዩ ነው የሚያድሩት የሚል ሪፖርት ይደርሰዋል። ወደ ግቢው ስንገባ ” ደርግ ቢሆን በቀጥታ ይረሽናችሁ ነበር”! ያለው ታጋይ በዚህ ቀን ” አመልጣለሁ ብትል አስር አስርክን አንድ ቤት እያስገባሁ ነው የምረሽንህ!” ነበር ያለን። እሱ እንዳለው ደርግ። ግን ባለፈው አመት እንዳየሁት ዝዋይ የባዕድ እስር ቤት ነው። ካምፕ። በፊልም እንደምናየው የጀርመን ካምፕ። የናዚ!
